

ที่ มท ๐๘๑๖.๒/ว  กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

 ตุลาคม ๒๕๖๔

เรื่อง ผลการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) สังกัด องค์กรปกครองส่วนท้องถิ่น กลุ่มคัดกรองใหม่ ภาคเรียนที่ ๑/๒๕๖๔

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๒/ว ๑๕๕๘ ลงวันที่ ๒๑ กรกฎาคม ๒๕๖๔

 สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๓๙๓๘/๒๕๖๔

ลงวันที่ ๒๗ กันยายน ๒๕๖๔ จำนวน 1 ชุด

ตามที่กรมส่งเสริมการปกครองท้องถิ่นและกองทุนเพื่อความเสมอภาคทางการศึกษา (กสศ.) ได้แจ้งการปรับแนวทางการดำเนินโครงการจัดสรรเงินอุดหนุนนักเรียนยากจนพิเศษแบบมีเงื่อนไข ภาคเรียนที่ ๑ ปีการศึกษา ๒๕๖๔ ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) เพื่อลดภาระการดำเนินงาน และให้สถานศึกษาในสังกัดใช้เป็นแนวทางดำเนินโครงการให้ถูกต้องครบถ้วน โดยให้พิจารณาตามความเหมาะสมกับสถานการณ์และบริบทในพื้นที่ นั้น

 กรมส่งเสริมการปกครองท้องถิ่น ได้รับแจ้งจากกองทุนเพื่อความเสมอภาคทางการศึกษา (กสศ.) ได้ดำเนินการจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มคัดกรองใหม่ ภาคเรียนที่ ๑ ปีการศึกษา ๒๕๖๔ จำนวนนักเรียน ๔,๓๒๓ คน ในสถานศึกษา ๓๙๑ แห่ง เรียบร้อยแล้ว ขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

 ๑. แจ้งสถานศึกษาที่ได้รับจัดสรรเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค) กลุ่มคัดกรองใหม่ ภาคเรียนที่ ๑ ปีการศึกษา ๒๕๖๔ โดยสามารถตรวจสอบรายชื่อนักเรียนทุนเสมอภาค และงบประมาณที่ได้รับการจัดสรรผ่านระบบ dla.thaieduforall.org และดำเนินการจ่ายเงินเป็นค่าครองชีพให้นักเรียนตามขั้นตอนและหลักเกณฑ์ที่กองทุนเพื่อความเสมอภาคทางการศึกษา (กสศ.) กำหนด

 ๒. กำกับ ติดตาม การดำเนินงานของสถานศึกษาให้เป็นไปตามแนวทางการดำเนินงานโครงการจัดสรรเงินอุดหนุนนักเรียนยากจนพิเศษแบบมีเงื่อนไข ภาคเรียนที่ ๑ ปีการศึกษา ๒๕๖๔ ภายใต้สถานการณ์
การแพร่ระบาดของโรคติดเชื้อไวรัสโคโรนา 2019 (COVID-19)

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

 (นายประยูร รัตนเสนีย์)

รองอสถ..............................

ผอ.กศ.................................

ผอ.กง.ยศ............................

หน.ฝ...................................

จนท....................................

พิมพ์/ทาน...........................

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔